《食竹{左鼠右留}》
宋代·黄榦

北山何嗟峨，猛虎之所藏。
咆哮一震怒，百兽不敢当。
有竹山之一，挺挺青琳琅。
威凤鸣且栖，众鸟空回皇。
彼{左鼠右留}独保为，莫夜争跳踉。
鑽山窟穴深，啮竹根本伤。
鼠腹涨鼓亨，鸱怒独奋张。
谁知樵苏辈，叹彼枝叶黄。
锄耰捣其室，束缚登我堂。
遂令婉娈者，污此牙颊刚。
才质既不同，分守合有常。
曷不效尔曹，窃食仍循墙。
直节永萧森，庇此千仞冈。